اینگیلتره‌-نین پایتاختی لندونون مهم معاصر اینجه صنعت موزه لریندن اولان "ساعاتچی" گالری ده 21 رساما مخصوص 100-دن چوخ تورک صنعت اثری‌نین تقدیم ائدیلدیگی سرگی‌نین آچیلیشی اولوب.
دونیانین موختلیف یئرلریندن 21 صنعتچی‌نین اثرلرینی بیر آرایا گتیرن "رنکو لندون"ون تشکیلاتچیلیغیندا حاضیرلانان "TA London /Turkish Art Week" تدبیری چرچیوه‌سینده تشکیل ائدیلن سرگیده رسام، هیکل تراش و فوتوگراف‌لارین اثرلری نوماییش اولونوب.
سرگی‌نین آچیلیشیندا تورکیه-‌نین لندون-‌داکی سفیری اومیت یالچین ایله یاناشی چوخ‌لو قوناق ایشتیراک ائدیب.
سفیر یالچین بورا‌داکی چیخیشیندا تورکیه، آذربایجان و قوزیی قیبریس تورک جمهوریتی کیمی بیر چوخ اؤلکه‌دن 21 معاصر رسامین اثرلرینی "ساعاتچی" گالری سینده تورک و اینگیلیس صنعت‌سئورلره تقدیم ائتمک‌دن شرف دویدوق‌لارینی ایفاده ائدیب.
اومیت یالچین اینگیلتره-‌ده تورک صنعتینی و مدنیتینی تبلیغ ائتمه‌یه داوام ائده‌جک‌لرینی وورغولاییب.
صنعت‌سئورلر 27-31 اوکتبر تاریخ‌لرینده تورکیه-‌دن و خاریجدن 21 رسامین اثرلری‌نین یئر آلدیغی سرگینی زیارت ائده بیله‌جک‌لر.
